pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่ [กระทรวงมหาดไทย]
วันเสาร์ที่ 13 มิถุนายน 2563
ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่ [กระทรวงมหาดไทย]
ศบค.มท.สั่งการทุกจังหวัดจัดระเบียบแหล่งท่องเที่ยวสอดคล้องมาตรการผ่อนคลายให้เหมาะสมกับพื้นที่
วันนี้ (13 มิ.ย.63) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) กระทรวงมหาดไทย (ศบค.มท.) เปิดเผยว่า พลเอก ประยุทธ์ จันทร์โอชา นายกรัฐมนตรี ได้มีข้อสั่งการให้ส่วนราชการที่เกี่ยวข้องจัดระเบียบแหล่งท่องเที่ยวชายหาด ด้วยการกําหนดการใช้พื้นที่ให้มีความชัดเจน มุ่งเน้นความปลอดภัยของนักท่องเที่ยวและประชาชน ไม่เกิดความแออัด รวมทั้งให้มีการดูแลรักษาความสะอาดของสถานที่ท่องเที่ยวและบริเวณโดยรอบ
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดดําเนินการตามความเหมาะสมกับพื้นที่ ได้แก่ 1) สํารวจพื้นที่แหล่งท่องเที่ยวธรรมชาติ แหล่งท่องเที่ยวชุมชน แหล่งท่องเที่ยวทางประวัติศาสตร์ เพื่อเตรียมความพร้อมรองรับนักท่องเที่ยว โดยมุ่งเน้นการบริหารจัดการแหล่งท่องเที่ยวเพื่อให้เศรษฐกิจขับเคลื่อนควบคู่กับมาตรการการป้องกันการแพร่ระบาดของโรคของกระทรวงสาธารณสุข 2) จัดระเบียบและแบ่งสัดส่วนการใช้พื้นที่สถานที่ท่องเที่ยวให้มีความชัดเจน อาทิ พื้นที่ร้านค้า สถานประกอบการ พื้นที่สําหรับพักผ่อน พื้นที่จัดกิจกรรม พื้นที่จอดรถ หรือพื้นที่อื่น ๆ ให้สามารถใช้ประโยชน์ร่วมกันได้อย่างเหมาะสม กําหนดมาตรการควบคุมจํานวนผู้เข้ามาท่องเที่ยวเพื่อไม่ให้เกิดความแออัดและเป็นไปตามมาตรการรักษาระยะห่างทางสังคม โดยถือหลักหลีกเลี่ยงติดต่อสัมผัสระหว่างกัน 3) อํานวยความสะดวกและบริหารจัดการระบบการจราจร รวมทั้งประชาสัมพันธ์การใช้เส้นทางให้แก่ประชาชนเพื่อลดความแออัดของพื้นที่ 4) กําหนดมาตรการป้องกันการแพร่ระบาดของโรค ทั้งการรักษาความสะอาดบริเวณแหล่งท่องเที่ยวโดยเฉพาะจุดที่มีโอกาสเสี่ยงต่อการแพร่เชื้อ กําหนดและให้มีจุดล้างมือด้วยสบู่ แอลกอฮอล์เจล หรือน้ํายาฆ่าเชื้อโรค รวมทั้งกําจัดขยะในพื้นที่โดยรอบแหล่งท่องเที่ยว 5) รณรงค์ให้ผู้ประกอบการและนักท่องเที่ยวใช้แอปพลิเคชัน "ไทยชนะ" ให้เป็นส่วนหนึ่งของวิถีชีวิตปกติ และสร้างความรู้ความเข้าใจแก่ทุกภาคส่วน ให้ตระหนักถึงความสําคัญและประโยชน์ของแอปพลิเคชันในการสอบสวนโรคย้อนหลังได้
กองสารนิเทศ สป.มท.
ครั้งที่ 80/2563
วันที่ 13 มิ.ย. 2563
รัฐบาลไทย-ข่าวทำเนียบรัฐบาล-ยธ.พิจารณาให้ความช่วยเหลือประชาชนตาม พ.ร.บ.กองทุนยุติธรรม
วันอังคารที่ 26 กันยายน 2560
ยธ.พิจารณาให้ความช่วยเหลือประชาชนตาม พ.ร.บ.กองทุนยุติธรรม
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๙/๒๕๖๐
เมื่อวันอังคารที่ ๒๖ กันยายน ๒๕๖๐ เวลา ๐๙.๓๐ น.
ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น ๒๒
ถนนแจ้งวัฒนะ ตําบลคลองเกลือ จังหวัดนนทบุรี
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะอนุกรรมการให้ความช่วยเหลือกรุงเทพมหานคร
และที่เกินอํานาจของคณะอนุกรรมการให้ความช่วยเหลือประจําจังหวัด ครั้งที่ ๙/๒๕๖๐
เพื่อพิจารณาคําขอรับความช่วยเหลือเสนอคณะอนุกรรมการให้ความช่วยเหลือกรุงเทพมหานครฯ ประจําเดือนสิงหาคม ๒๕๖๐ จํานวน ๒๐ ราย ประกอบด้วย
๑. คําขอรับความช่วยเหลือขอทบทวนผลการพิจารณาของคณะอนุกรรมการให้ความช่วยเหลือกรุงเทพมหานครฯ รวมจํานวน ๖ ราย ๑๑ เรื่อง
โดยผลการพิจารณา เสนออนุมัติ ๑ ราย ๒ เรื่อง เสนอไม่อนุมัติ ๕ ราย ๙ เรื่อง
๒. คําขอรับความช่วยเหลือในการดําเนินคดี จํานวน ๑๓ ราย ๒๕ เรื่อง โดยผลการพิจารณา
เสนออนุมัติ ๓ ราย ๖ เรื่อง เสนอไม่อนุมัติ ๔ ราย ๗ เรื่อง เสนอยุติ ๖ ราย ๑๒ เรื่อง
๓. คําขอรับความช่วยเหลือการขอปล่อยช่วยคราวผู้ต้องหาหรือจําเลย จํานวน ๗ ราย ๗ เรื่อง
โดยผลการพิจารณา เสนอยุติ ๗ ราย ๗ เรื่อง
ทั้งนี้ ให้เป็นไปตามหลักเกณฑ์ของพระราชบัญญัติกองทุนยุติธรรม พ.ศ.๒๕๕๘ และระเบียบคณะกรรมการ
กองทุนยุติธรรม ว่าด้วยหลักเกณฑ์ วิธีการ และเงื่อนไขในการช่วยเหลือประชาชนในการดําเนินคดี พ.ศ.๒๕๕๙ รวมทั้งระเบียบคณะกรรมการกองทุนยุติธรรมว่าด้วยหลักเกณฑ์ วิธีการ และเงื่อนไขในการขอปล่อยชั่วคราวผู้ต้องหาหรือจําเลย พ.ศ.๒๕๕๙
ในส่วนของผลการให้ความช่วยเหลือจากสํานักงานกองทุนยุติธรรมในช่วง ๑๑ เดือน
(ช่วงเดือนตุลาคม ๒๕๕๙ - สิงหาคม ๒๕๖๐) รับคําขอรวม ๘๘๕ ราย มีผลการพิจารณาแล้ว ๘๑๔ ราย อนุมัติ ๒๑๗ ราย คิดเป็น ๒๖.๖๖% ไม่อนุมัติ ๓๒๖ ราย คิดเป็น ๔๐.๐๕% ยุติเรื่อง ๒๗๑ ราย
คิดเป็น ๓๓.๒๙% อยู่ระหว่างดําเนินการ ๑๘๒ ราย รอเอกสารเพิ่มเติม ๙๗ ราย
และแสวงหาข้อเท็จจริง ๘๓ ราย
รัฐบาลไทย-ข่าวทำเนียบรัฐบาล-การประชุมชี้แจงเกณฑ์ประเมินคุณธรรมและความโปร่งใสการดำเนินงานของหน่วยงานในสังกัดสำนักงานปลัดกระทรวงอุตสาหกรรม ประจำปีงบประมาณ พ.ศ. 2560" ครั้งที่ 3
วันพุธที่ 29 มีนาคม 2560
การประชุมชี้แจงเกณฑ์ประเมินคุณธรรมและความโปร่งใสการดําเนินงานของหน่วยงานในสังกัดสํานักงานปลัดกระทรวงอุตสาหกรรม ประจําปีงบประมาณ พ.ศ. 2560" ครั้งที่ 3
การประชุมชี้แจงเกณฑ์ประเมินคุณธรรมและความโปร่งใสการดําเนินงานของหน่วยงานในสังกัดสํานักงานปลัดกระทรวงอุตสาหกรรม ประจําปีงบประมาณ พ.ศ. 2560" ครั้งที่ 3
วันนี้ (29 มีนาคม 2560) นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการประชุมชี้แจงเกณฑ์ประเมินคุณธรรมและความโปร่งใสการดําเนินงานของหน่วยงานในสังกัดสํานักงานปลัดกระทรวงอุตสาหกรรม ประจําปีงบประมาณ พ.ศ. 2560" ครั้งที่ 3 ของสํานักงานอุตสาหกรรมจังหวัดเขตภาคตะวันออกเฉียงเหนือ จัดโดยศูนย์ปฏิบัติการต่อต้านการทุจริต กระทรวงอุตสาหกรรม ร่วมกับมหาวิทยาลัยเทคโนโลยีราชมงคลล้านนา ณ โรงแรมประตูน้ํา จังหวัดขอนแก่น
ในโอกาสนี้ รองปลัดกระทรวงอุตสาหกรรม ได้มอบนโยบายในการทํางานเพื่อขับเคลื่อนความพร้อมก่อนการตรวจประเมินในปีนี้ และเป็นนโยบายที่เกี่ยวข้องกับการตรวจ ITA ที่สําคัญ ได้แก่ การดําเนินงานตามแผนให้เป็นกิจวัตรประวันของการทํางาน การน้อมนําปรัชญาเศรษฐกิจพอเพียง การสร้างวิธีคิด เพราะวิธีคิดสะท้อนวิธีทํา การประเมิน ITA ทั้ง 5 ดัชนี และการดําเนินงานตามเกณฑ์อย่างเคร่งครัด
รัฐบาลไทย-ข่าวทำเนียบรัฐบาล-รัฐมนตรีช่วย ก.อุตฯ ลงพื้นที่ตรวจเยี่ยมสถานประกอบการผลิตหุ่นยนต์แขนกลอุตสาหกรรม สัญชาติไทย จ.อุบลราชธานี
วันศุกร์ที่ 16 กุมภาพันธ์ 2561
รัฐมนตรีช่วย ก.อุตฯ ลงพื้นที่ตรวจเยี่ยมสถานประกอบการผลิตหุ่นยนต์แขนกลอุตสาหกรรม สัญชาติไทย จ.อุบลราชธานี
รัฐมนตรีช่วย ก.อุตฯ ลงพื้นที่ตรวจเยี่ยมสถานประกอบการผลิตหุ่นยนต์แขนกลอุตสาหกรรม สัญชาติไทย จ.อุบลราชธานี  ณ บริษัท อาร์เอสทีโรโบติกส์ จํากัด อําเภอเมือง จังหวัดอุบลราชธานี
วันนี้ (16 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ตรวจเยี่ยมสถานประกอบการผลิตหุ่นยนต์แขนกลอุตสาหกรรม สัญชาติไทย บริษัท อาร์เอสทีโรโบติกส์ จํากัด อําเภอเมือง จังหวัดอุบลราชธานี โดยมีนายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ร่วมตรวจเยี่ยม
โดยบริษัทฯ ได้คิดค้นประดิษฐ์เครื่องตัดเหล็ก CNC เพื่อใช้ในโรงงาน และพัฒนาเทคโนโลยีและนวัตกรรมอุตสาหกรรมจนประสบความสําเร็จเป็นที่ยอมรับ วิจัยและพัฒนานวัตกรรมต้นแบบมากกว่า 30 ชิ้น พร้อมยกระดับอุตสาหกรรมไทยรองรับ Thailand 4.0 และได้รับการส่งเสริมจากศูนย์ส่งเสริมอุตสาหกรรมภาคที่ 7 จังหวัดอุบลราชธานี SME Bank ในการให้คําปรึกษาแนวทางขอกู้เงินสําหรับโครงการแขนกลอัตโนมัติ ให้คําปรึกษาแนะนําเชิงลึก เรื่อง Jix Fixture ขั้นสูงสําหรับงานหุ่นยนต์อัตโนมัติ พัฒนานวัตกรรมหุ่นยนต์แขนกลเพื่อใช้ในโรงงาน จนสามารถใช้งานได้จริง และจําหน่ายในเชิงพาณิชย์ให้ธุรกิจเอสเอ็มอีไทยได้มีโอกาสใช้หุ่นยนต์แขนกลซึ่งผลิตโดยคนไทย เพิ่มประสิทธิภาพการผลิตสามารถส่งมอบงานได้ตรงตามกําหนด สามารถแข่งขันในเรื่องราคาและคุณภาพได้
โดยจุดเด่นของหุ่นยนต์แขนกล คือ 1) มีทีม Start up คนไทยที่ร่วมกันออกแบบพัฒนาเทคโนโลยีหุ่นยนต์ ทําให้มีราคาต้นทุนที่ถูกกว่าการนําเข้าต่างประเทศ 2) เป็นมิตรกับผู้ใช้งาน มีการควบคุมการทํางานที่ง่าย มีคู่มือภาษาไทย รองรับเทคโนโลยี IoT (Internet of Thing) ได้
รัฐบาลไทย-ข่าวทำเนียบรัฐบาล-ผู้ได้รับเชื้อไวรัสโควิด-19 ต้องเสียชีวิตทุกรายหรือไม่ ??
วันพฤหัสบดีที่ 26 มีนาคม 2563
ผู้ได้รับเชื้อไวรัสโควิด-19 ต้องเสียชีวิตทุกรายหรือไม่ ??
เป็นอย่างไรนะ
Q: ผู้ได้รับเชื้อไวรัสโควิด-19 ต้องเสียชีวิตทุกรายหรือไม่ ??
A: ไม่ทุกราย โดยพบว่าส่วนใหญ่ร้อยละ 80 สามารถหายจากอาการป่วยได้เอง และพบผู้มีอาการป่วยหนักอยู่ที่ประมาณร้อยละ 4 เท่านั้น ทั้งนี้พบว่าผู้ที่มีความเสี่ยงจากการได้รับเชื้อไวรัสฯ แล้วอาจถึงขั้นเสียชีวิต คือกลุ่มผู้สูงอายุ ผู้มีโรคประจําตัว และผู้ที่มีภูมิต้านทานต่ํา
รัฐบาลไทย-ข่าวทำเนียบรัฐบาล-บอร์ดภาพยนตร์ฯเห็นชอบเสนอตั้งคณะกรรมการระดับชาติดูแลกรณีช่วยเหลือทีมหมูป่า 13 ชีวิต เบื้องต้นดูแล 3 เรื่องทั้งด้านลิขสิทธิ์เนื้อหาเหตุการณ์ คุ้มครองบุคคลที่เกี่ยวข้อง
วันศุกร์ที่ 20 กรกฎาคม 2561
บอร์ดภาพยนตร์ฯเห็นชอบเสนอตั้งคณะกรรมการระดับชาติดูแลกรณีช่วยเหลือทีมหมูป่า 13 ชีวิต เบื้องต้นดูแล 3 เรื่องทั้งด้านลิขสิทธิ์เนื้อหาเหตุการณ์ คุ้มครองบุคคลที่เกี่ยวข้อง
บอร์ดภาพยนตร์ฯเห็นชอบเสนอตั้งคณะกรรมการระดับชาติดูแลกรณีช่วยเหลือทีมหมูป่า 13 ชีวิต
เบื้องต้นดูแล 3 เรื่องทั้งด้านลิขสิทธิ์เนื้อหาเหตุการณ์ คุ้มครองบุคคลที่เกี่ยวข้อง ผลิตภาพยนตร์-วีดิทัศน์
มอบวธ.ชงเรื่องเข้าสู่ที่ประชุมครม.สัญจรในวันที่  24 ก.ค.นี้
บอร์ดภาพยนตร์ฯเห็นชอบเสนอตั้งคณะกรรมการระดับชาติดูแลกรณีช่วยเหลือทีมหมูป่า 13 ชีวิต
เบื้องต้นดูแล 3 เรื่องทั้งด้านลิขสิทธิ์เนื้อหาเหตุการณ์ คุ้มครองบุคคลที่เกี่ยวข้อง ผลิตภาพยนตร์-วีดิทัศน์
มอบวธ.ชงเรื่องเข้าสู่ที่ประชุมครม.สัญจรในวันที่ 24 ก.ค.นี้ที่อุบลราชธานี
วันที่ 19 กรกฎาคม 261 ที่ห้องประชุม 301 ตึกบัญชาการ ทําเนียบรัฐบาล นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) กล่าวภายหลังประชุมคณะกรรมการภาพยนตร์และวีดิทัศน์แห่งชาติ ครั้งที่ 4/2561 โดยมีนายวิษณุ เครืองาม รองนายกรัฐมนตรี ประธานการประชุมว่า ที่ประชุมได้หารือแนวทางการส่งเสริมการจัดสร้างภาพยนตร์และสารคดีกรณีการช่วยเหลือนักฟุตบอลเด็กและผู้ช่วยโค้ชทีมหมูป่า อะคาเดมี รวม 13 ชีวิต ติดอยู่ในถ้ําหลวง ขุนน้ํานางนอน เขตวนอุทยานแห่งชาติ – ขุนน้ํานางนอน อ.แม่สาย จ.เชียงราย ซึ่งได้มีการปฏิบัติการระดมความช่วยเหลือทั้งคนไทยและชาวต่างชาติจนประสบสําเร็จลุล่วงในที่สุด โดยที่ประชุมได้รับรายงานจากหน่วยงานต่างๆ อาทิ กระทรวงพาณิชย์ กระทรวงการต่างประเทศ ขณะนี้มีบริษัทต่างชาติจํานวน 5 รายได้ติดต่อเข้ามา เนื่องจากสนใจที่จะจัดสร้างภาพยนตร์และสารคดีเหตุการณ์ดังกล่าว
รัฐมนตรีว่าการกระทรวงวัฒนธรรม กล่าวอีกว่า ที่ประชุมมีมติเห็นชอบให้กระทรวงวัฒนธรรม(วธ.) นําเสนอคณะรัฐมนตรี(ครม.)พิจารณาเห็นชอบและแต่งตั้งคณะกรรมการระดับชาติ เข้าสู่ที่ประชุมครม.สัญจรในวันที่ 24 ก.ค.นี้ที่จ.อุบลราชธานี ซึ่งคณะกรรมการชุดนี้จะประกอบด้วยหน่วยงานต่างๆ อาทิ กระทรวงกลาโหม กระทรวงมหาดไทย สํานักงานตํารวจแห่งชาติ สํานักนายกรัฐมนตรี กระทรวงการพัฒนาสังคมและความมั่นคงของมนุษย์ กระทรวงสาธารณสุข กระทรวงวัฒนธรรม กระทรวงการท่องเที่ยวและกีฬา กระทรวงการต่างประเทศ กระทรวงพาณิชย์ และผู้ทรงคุณวุฒิด้านภาพยนตร์และวีดิทัศน์ เป็นต้น เพื่อทําหน้าที่ดูแลกรณีการช่วยเหลือนักฟุตบอลเด็กและผู้ช่วยโค้ชทีมหมูป่า อะคาเดมี รวม 13 ชีวิต ติดอยู่ในถ้ําหลวง ให้เป็นไปอย่างมีระบบ อย่างไรก็ตาม เบื้องต้นจะเน้นดูแล 3 ประเด็นหลัก คือ 1.การดูแลลิขสิทธิ์เกี่ยวกับเนื้อหาเรื่องราวเหตุการณ์ 2.การคุ้มครองบุคคลด้านข้อมูลข่าวสารและความเป็นส่วนตัวของเด็ก ผู้ช่วยโค้ชทีมหมูป่าอะคาเดมีทั้ง 13 คน และบุคคลที่เกี่ยวข้อง รวมถึงดูแลภาพลักษณ์และชื่อเสียงของประเทศไทย และ3.ด้านผลิตภาพยนตร์และวีดิทัศน์ นอกจากนี้ ที่ประชุมพร้อมให้การสนับสนุนผู้ประกอบการไทยและต่างชาติที่มีความสนใจผลิตภาพยนตร์และวิดีทัศน์กรณีการช่วยเหลือนักฟุตบอลเด็กและผู้ช่วยโค้ชทีมหมูป่าอะคาเดมี โดยอยู่ในภายใต้เงื่อนไขของกฎหมายไทย
นายวีระ กล่าวด้วยว่า ที่ประชุมรับทราบวธ.จัดทําจดหมายเหตุบันทึกเหตุการณ์และภาพประวัติศาสตร์ช่วยเหลือนักฟุตบอลและผู้ช่วยโค้ชทีมหมูป่าอะคาเดมีรวม 13 คน โดยเบื้องต้นวธ.ตั้งเป้าหมายจะจัดทําจดหมายเหตุดังกล่าวให้แล้วเสร็จภายในเดือนก.ค.นี้
รัฐบาลไทย-ข่าวทำเนียบรัฐบาล-ขีดเส้น 3 เดือน “สุริยะ” สั่งหน่วยงานพื้นที่บูรณาการแก้ปัญหาน้ำเน่าเสียหาดใหญ่-คลองแห-คลองอู่ตะเภา
วันเสาร์ที่ 19 ตุลาคม 2562
ขีดเส้น 3 เดือน “สุริยะ” สั่งหน่วยงานพื้นที่บูรณาการแก้ปัญหาน้ําเน่าเสียหาดใหญ่-คลองแห-คลองอู่ตะเภา
รัฐมนตรีสุริยะสั่งทุกหน่วยงานของก.อุตฯในพื้นที่ อ.หาดใหญ่ จ.สงขลา ร่วมแก้ไขปัญหาน้ําเน่าเสียอย่างบูรณาการในคลองแห คลองอู่ตะเภา ตามโครงการ "รวมพลัง ผู้พิทักษ์สายน้ําหาดใหญ่ คลองแห คลองอู่ตะเภา" พร้อมขีดเส้น 3 เดือนต้องเห็นผลงาน
รัฐมนตรีว่าการกระทรวงอุตสาหกรรมสั่งทุกหน่วยงานของกระทรวงอุตสาหกรรมในพื้นที่อําเภอหาดใหญ่จังหวัดสงขลาร่วมแก้ไขปัญหาน้ําเน่าเสียอย่างบูรณาการในคลองแหคลองอู่ตะเภาตามโครงการ"รวมพลังผู้พิทักษ์สายน้ําหาดใหญ่คลองแหคลองอู่ตะเภา"พร้อมขีดเส้น3เดือนต้องเห็นผลงานโดยเตรียมลงพื้นที่เพื่อติดตามการดําเนินงานอีกครั้ง
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าจากการที่ตนเองและคณะผู้บริหารระดับสูงของกระทรวงอุตสาหกรรมลงพื้นที่ตรวจติดตามงานในพื้นที่จังหวัดสงขลาเมื่อวันที่11ตุลาคมที่ผ่านมาโดยได้มีโอกาสเข้าร่วมใน“กิจกรรมหยุดปล่อยน้ําเสียลงคลอง"รวมพลังผู้พิทักษ์สายน้ําหาดใหญ่คลองแหคลองอู่ตะเภา"พร้อมพบปะรับฟังปัญหาด้านสิ่งแวดล้อมจากประชาชนในพื้นที่เกี่ยวกับการปล่อยน้ําเสียลงคลองและได้มีการหารือและร่วมวางแนวทางการแก้ไขปัญหา
“ปัญหาของประชาชนต้องได้รับการแก้ไขอย่างเป็นรูปธรรมซึ่งปัญหาการปล่อยน้ําเสียลงคลองแหคลองอู่ตะเภานั้นทุกภาคส่วนต้องร่วมมือกันหยุดปล่อยน้ําเสียลงคลองทั้งภาคการเกษตรภาคอุตสาหกรรมและประชาชนในพื้นที่ต้องมีจิตสํานึกในการพิทักษ์สายน้ําเพื่อให้ทุกภาคส่วนอยู่ร่วมกันได้อย่างยั่งยืนโดยในส่วนของภาคอุตสาหกรรมผมได้กําชับหน่วยงานในพื้นที่"ทําทันที"โดยการลงพื้นที่เข้าพูดคุยช่วยเหลือและแนะนําแนวทางแก้ไขปัญหานําระบบเทคโนโลยีมาใช้ในการบําบัดน้ําเสียกับสถานประกอบการและขอความร่วมมือสถานประกอบการร่วมดําเนินการแก้ไขปัญหาด้านสิ่งแวดล้อมโดยให้เวลาอีก3เดือนต้องเห็นผลงานชัดเจนและผมจะลงพื้นที่เพื่อติดตามผลการดําเนินงานอีกครั้ง”รัฐมนตรีว่าการกระทรวงอุตสาหกรรมกล่าว
นอกจากนี้นายสุริยะฯและคณะได้ลงพื้นที่เยี่ยมชมตลาดคลองแหซึ่งเป็นหนึ่งใน“หมู่บ้านอุตสาหกรรมสร้างสรรค์” (Creative lndustry Village : CIV)หรือ“หมู่บ้านCIV”ของกระทรวงอุตสาหกรรมโดยกระทรวงฯ ได้ร่วมส่งเสริมผู้ประกอบการชุมชนให้มีความรู้ความเข้าใจและมีศักยภาพด้านการบริหารจัดการชุมชนด้วยการนําอัตลักษณ์หรือจุดเด่นของชุมชนมาประยุกต์ใช้เพื่อสร้างมูลค่าเพิ่มให้แก่ผลิตภัณฑ์และบริการด้านต่างๆให้สามารถแข่งขันในกลุ่มอุตสาหกรรมท่องเที่ยวเชิงคุณภาพรองรับอุตสาหกรรมสร้างสรรค์วัฒนธรรมและบริการที่มีมูลค่าสูงเพื่อสร้างความเข้มแข็งให้กับชุมชนโดยในชุมชนคลองแหมีผลิตภัณฑ์ที่มีความโดดเด่นอาทิกลุ่มหัตถกรรมจักสานกรงนกชุมชนหนองทรายกล้วยอบกรอบเคลือบช็อคโกแลตกลุ่มสตรีอาสาพัฒนาบ้านท่าไทร2น้ํามันนวดตัวผสมสมุนไพรและผลิตภัณฑ์แปรรูปจากเนื้อหมูเป็นต้น
“นอกจากการนําเอาอัตลักษณ์ของชุมชนมาประยุกต์ใช้แล้วชุมชนเองได้น้อมนําปรัชญาเศรษฐกิจพอเพียงมาใช้ในการขับเคลื่อนให้เกิดความมั่นคงมั่งคั่งและยั่งยืนสามารถสร้างจิตสํานึกรักบ้านเกิดให้กับคนรุ่นใหม่กลับมาทํางานในชุมชนเพื่อให้เกิดรายได้เพิ่มให้กับชุมชนอย่างสร้างสรรค์ในระยะยาวตามยุทธศาสตร์การพัฒนาประเทศไทย4.0ต่อไป”นายสุริยะกล่าวปิดท้าย#กระทรวงอุตสาหกรรม#รัฐมนตว่าการกระทรวงอุตสาหกรรม#รัฐมนตรีสุริยะ
รัฐบาลไทย-ข่าวทำเนียบรัฐบาล-สธ.พัฒนาศักยภาพบุคลากร 4.0 ขับเคลื่อนระบบบริการสุขภาพ
วันพุธที่ 24 กรกฎาคม 2562
สธ.พัฒนาศักยภาพบุคลากร 4.0 ขับเคลื่อนระบบบริการสุขภาพ
กระทรวงสาธารณสุข พัฒนาศักยภาพบุคลากรรองรับการขับเคลื่อนนโยบายการพัฒนาระบบบริการสุขภาพในยุคดิจิทัล เสริมพลังองค์กรสู่การเป็น MOPH 4.0
กระทรวงสาธารณสุข พัฒนาศักยภาพบุคลากรรองรับการขับเคลื่อนนโยบายการพัฒนาระบบบริการสุขภาพในยุคดิจิทัล เสริมพลังองค์กรสู่การเป็น MOPH 4.0
วันนี้ (24 กรกฎาคม 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานเปิดอบรมโครงการพัฒนาศักยภาพบุคลากร หลักสูตรการพัฒนาผู้นําการเปลี่ยนแปลงในยุคไทยแลนด์ 4.0 เพื่อรองรับการขับเคลื่อนโยบายการพัฒนาระบบริการสุขภาพ (Service Plan) โดยมีนายแพทย์เชี่ยวชาญด้านเวชกรรมป้องกัน (ผชช.ว.) จากทั่วประเทศ และรองผู้อํานวยการกองในส่วนกลาง สังกัดสํานักงานปลัดกระทรวงสาธารณสุข รวม 80 คน
นายแพทย์สุขุมกล่าวว่า กระทรวงสาธารณสุขกําหนดให้โรงพยาบาลและหน่วยงานในสังกัดทั่วประเทศ นําระบบดิจิทัลมาพัฒนาระบบบริการและการบริหารจัดการ มีระบบปฏิบัติงานที่ทันสมัยมีประสิทธิภาพ ประชาชนได้รับบริการที่รวดเร็ว มีคุณภาพ ปลอดภัย อย่างทั่วถึงและเท่าเทียมกัน รองรับการเป็น MOPH 4.0 ผู้บริหารหน่วยงานต่างๆ ในสังกัดสํานักงานปลัดกระทรวงสาธารณสุขจึงจําเป็นต้องได้รับการอบรมเพิ่มทักษะในด้านต่าง ๆ ให้ทันต่อยุคสมัยที่มีการเปลี่ยนแปลงสู่ยุคดิจิทัล สามารถนํานโยบายมาประยุกต์ใช้ในการขับเคลื่อนและพัฒนาระบบบริการสุขภาพ (Service Plan) ในทุกด้าน และเป็นการเตรียมความพร้อมสู่การเป็นผู้บริหารระดับสูง โดยการฝึกอบรมเน้นพัฒนาศักยภาพการเป็นผู้นํา การบริหารจัดการนโยบายและยุทธศาสตร์ จากวิทยากรผู้เชี่ยวชาญ รวมถึงศึกษาดูงานจากองค์กรชั้นนําของประเทศ เพื่อเรียนรู้กระบวนการ และนําความรู้ที่ได้มาประยุกต์ใช้ในการบริหารจัดการได้อย่างมีประสิทธิภาพ
“การพัฒนาทักษะการเป็นผู้นําการเปลี่ยนแปลงในยุคไทยแลนด์ 4.0 นั้น จะทําให้เกิดความน่าเชื่อถือในการทํางานร่วมกับผู้อื่น สามารถเลือกใช้เครื่องมือ กระบวนการและแผนปฏิบัติที่เหมาะสม เพื่อพัฒนาองค์กรสู่ความเป็นเลิศในทุกด้าน ซึ่งผลประโยชน์ที่จะได้รับท้ายที่สุดคือ ประชาชนได้รับบริการด้านสุขภาพที่ดี มีคุณภาพ รวดเร็ว และปลอดภัย” นายแพทย์สุขุมกล่าว
**************************** 24กรกฎาคม2562
รัฐบาลไทย-ข่าวทำเนียบรัฐบาล-คำปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจำปี 2560
วันพฤหัสบดีที่ 11 พฤษภาคม 2560
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจําปี 2560
คําปราศรัย ของ พลเอก ประยุทธ์ จันทร์โอชา นายกรัฐมนตรี เนื่องในโอกาส “วันเกษตรกร” ประจําปี 2560
พี่น้องเกษตรกรไทยที่รัก
เนื่องในโอกาส “วันเกษตรกร” ประจําปี 2560 ได้เวียนมาบรรจบครบรอบอีกวาระหนึ่ง ผมขอส่งความระลึกถึงและความปราถนาดีมายังพี่น้องเกษตรกรไทยทุกท่าน
ประเทศไทยของเราเป็นเมืองเกษตรกรรม เกษตรกรจึงถือเป็นกําลังสําคัญในการขับเคลื่อนภาคการผลิตสินค้าของประเทศ รัฐบาลได้ตระหนักถึงความสําคัญในการช่วยเหลือดูแลเกษตรกรในทุกมิติ ทั้งการสนับสนุนปัจจัยการผลิต การจัดหาช่องทางการตลาด การแก้ปัญหาการเกษตรอย่างยั่งยืน รวมทั้งการส่งเสริมให้นําเทคโนโลยีและนวัตกรรมทางการเกษตรใหม่ ๆ มาใช้ในภาคการเกษตรเพื่อเพิ่มผลผลิตที่มีคุณภาพและปลอดภัย
สําหรับในปี 2560 นี้ รัฐบาลได้กําหนดให้เป็นปีแห่งการยกระดับมาตรฐานการเกษตรสู่ความยั่งยืน โดยดําเนินการในเรื่องต่าง ๆ คือ การยกระดับมาตรฐานเกษตรแปลงใหญ่ การเพิ่มประสิทธิภาพการตรวจรับรอง การสร้างความตระหนักเรื่องเกษตรปลอดภัย เกษตรอินทรีย์แก่ทุกภาคส่วน โดยให้ทําการเกษตรที่มุ่งเน้นเรื่องความปลอดภัยทั้งตัวผู้ผลิต ผู้บริโภค เพื่อลดต้นทุน เพิ่มผลผลิต ซึ่งจะเกิดความยั่งยืนในการใช้ประโยชน์ที่ดิน นอกจากนี้ ยังได้เตรียมความพร้อมในการป้องกันและลดผลกระทบจากภัยแล้งซึ่งอาจจะเกิดขึ้นต่อภาคการเกษตรในฤดูกาลถัดไป เพื่อให้เกษตรกรทําความเกษตรได้อย่างเหมาะสมตามสภาพภูมิอากาศ มีหลายอย่างที่ต้องเริ่มต้นจากตัวเกษตรกรเอง และร่วมมือกับรัฐบาลในทุกมิติด้วย
ผมขอแสดงความขอบคุณและขอเป็นกําลังใจให้พี่น้องเกษตรกรทุกท่าน มีความอดทน เข้มแข็งในการประกอบอาชีพ และน้อมนําปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดช มาปรับใช้ในการดํารงชีวิต และการทําการเกษตรเพื่อขับเคลื่อนให้ภาคเกษตรกรรมของไทยเรามีความมั่นคง มั่งคั่ง อย่างยั่งยืนตลอดไป
ในโอกาส “วันเกษตรกร” ประจําปี 2530 ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายในสากลโลก อีกทั้งเดชะพระบารมีแห่งองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้โปรดอภิบาลประทานพรให้ พี่น้องเกษตรกรชาวไทย จงประสบแต่ความสุข ความเจริญ มีกําลังใจ กําลังกาย ที่เข้มแข็ง เพื่อร่วมกันพัฒนาภาคเกษตรกรรมของไทยให้มีความเจริญก้าวหน้ายิ่ง ๆ ขึ้นไป
--------------------------------------
รัฐบาลไทย-ข่าวทำเนียบรัฐบาล-ก.อุตฯ ร่วมปันสุข ลงพื้นที่ชุมชนวัดมะกอก ลุยแจกถุงยังชีพกว่า 500 ถุง เพื่อช่วยบรรเทาความเดือดร้อนให้ประชาชน [กระทรวงอุตสาหกรรม]
วันศุกร์ที่ 22 พฤษภาคม 2563
ก.อุตฯ ร่วมปันสุข ลงพื้นที่ชุมชนวัดมะกอก ลุยแจกถุงยังชีพกว่า 500 ถุง เพื่อช่วยบรรเทาความเดือดร้อนให้ประชาชน [กระทรวงอุตสาหกรรม]
ก.อุตฯ ร่วมปันสุข ลงพื้นที่ชุมชนวัดมะกอก ลุยแจกถุงยังชีพกว่า 500 ถุง เพื่อช่วยบรรเทาความเดือดร้อนให้ประชาชน
(22 พฤษภาคม 2563) กระทรวงอุตสาหกรรมเดินหน้าโครงการอุตสาหกรรมปันสุข มอบถุงยังชีพให้แก่ประชาชนที่อาศัยอยู่ในพื้นที่ชุมชนวัดมะกอก ราชเทวี กทม. ที่ได้รับความเดือดร้อนจากการ แพร่ระบาดของเชื้อไวรัสโควิด-19 มุ่งสร้างขวัญกําลังใจให้แก่ประชาชนผู้ได้รับผลกระทบ นายกอบชัย สังสิทธิสวัสดิ์ ปลัดกระทรวงอุตสาหกรรม เปิดเผยว่า กระทรวงอุตสาหกรรมเดินหน้าโครงการอุตสาหกรรมปันสุขอย่างต่อเนื่อง หลังจากจัดทําตู้อุตสาหกรรมปันสุข “หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรมเพื่อร่วมแบ่งปันอาหาร ให้กับประชาชนผู้มีรายได้น้อยที่อยู่ในพื้นที่โดยรอบกระทรวงอุตสาหกรรมแล้วนั้น วันนี้ก็ได้นําคณะผู้บริหาร เจ้าหน้าที่กระทรวงอุตสาหกรรมลงพื้นที่ชุมชนวัดมะกอก มอบถุงยังชีพจํานวน 500 ชุด เพื่อร่วมบรรเทาความเดือดร้อนให้ประชาชน
“กระทรวงอุตสาหกรรมขอร่วมเป็นส่วนหนึ่งในการแบ่งเบาภาระให้ประชาชนผู้ได้รับความเดือดร้อน จากผลกระทบการแพร่ระบาดของเชื้อไวรัสโควิด-19 โดยจัดทําโครงการอุตสาหกรรมปันสุข ทั้งตั้งตู้ปันสุขหน้าบริเวณหน้ากระทรวงอุตสาหกรรม และในวันนี้ได้มาร่วมแจกถุงยังชีพ จํานวน 500 ชุดซึ่งเป็นสิ่งของที่ได้รับมอบจากภาคเอกชนและผู้มีจิตศรัทธาร่วมกันแบ่งปัน เพื่อเป็นการปันน้ําใจ สร้างขวัญกําลังใจเล็กๆน้อยๆ และช่วยแบ่งเบาให้แก่ประชาชนผู้ได้รับผลกระทบการแพร่ระบาดของเชื้อไวรัสโควิด-19 ซึ่งในถุงยังชีพ ประกอบไปด้วย ข้าวสาร น้ําตาล น้ํามัน บะหมี่กึ่งสําเร็จรูป ขนมขบเคี้ยว เป็นต้น” ปลัดกระทรวงอุตสาหกรรมกล่าว
ทั้งนี้ ได้สอบถามประชาชนในพื้นที่ว่าได้รับหน้ากากผ้าของกระทรวงอุตสาหกรรมครบถ้วนตามรายชื่อในทะเบียนบ้านหรือไม่ พบว่า ส่วนใหญ่ได้รับครบถ้วน และกล่าวขอบคุณและชื่นชมหน้ากากผ้า ของกระทรวงฯ มีคุณภาพดี หายใจสะดวก นอกจากนี้กระทรวงอุตสาหกรรมได้จัดเตรียมหน้ากากผ้าเพื่อแจกให้กับประชาชนในพื้นที่ที่ยังไม่ได้รับหน้ากากผ้าด้วย และขอเน้นย้ําให้ประชาชนให้ยังคงรักษามาตรการป้องกันตนเองเพื่อลดความเสี่ยงในการติดเชื้อไวรัสโคโรน่าต่อไป ทั้งการใส่หน้ากากอนามัย หมั่นล้างมือด้วยสบู่หรือแอลกอฮอล์ รวมทั้งการรักษาระยะห่างทางสังคม เพื่อลดความเสี่ยง ป้องกันการเกิดโรคโควิด–19 อยู่เสมอเพื่อช่วยลดความเสี่ยงของการเกิดโรค
-----------------------------------------
22 พฤษภาคม 2563
ที่มา: สํานักบริหารกลาง...
รัฐบาลไทย-ข่าวทำเนียบรัฐบาล-คำแนะนำสำหรับผู้ปกครองเตรียมพร้อมการเปิดเรียน
วันอังคารที่ 30 มิถุนายน 2563
คําแนะนําสําหรับผู้ปกครองเตรียมพร้อมการเปิดเรียน
ตระหนัก ไม่ตระหนก
-กลับสู่กิจวัตร กิจกรรม จัดตารางเวลาเหมือนไปโรงเรียน
-เตรียมพร้อมการรักษาสุขภาพอนามัยตนเองขณะไปโรงเรียน
-ใช้เวลาพูดคุยสื่อสาร ทําความเข้าใจถึงชีวิตวิถีใหม่ เตรียมความพร้อมรับการปรับตัว
รัฐบาลไทย-ข่าวทำเนียบรัฐบาล-​รมช.กลาโหม​ ลงพื้นที่จังหวัดชายแดนภาคใต้​ เพื่อรับทราบสถานการณ์​และการแก้ไขปัญหา​ยาเสพติดในพื้นที่
วันศุกร์ที่ 8 มีนาคม 2562
​รมช.กลาโหม​ ลงพื้นที่จังหวัดชายแดนภาคใต้​ เพื่อรับทราบสถานการณ์​และการแก้ไขปัญหา​ยาเสพติดในพื้นที่
เมื่อวันที่ 8 มี.ค.62 พล.อ.ชัยชาญ ช้างมงคล รมช.กห./รอง หน.ผทพ. และคณะ ฯ ได้เดินทางมาปฎิบัติราชการในพื้นที่จังหวัดชายแดนภาคใต้ ณ ค่ายสิรินธร อ.ยะรัง จ.ปัตตานี
เมื่อวันที่ 8 มี.ค.62 พล.อ.ชัยชาญ ช้างมงคล รมช.กห./รอง หน.ผทพ. และคณะ ฯ ได้เดินทางมาปฎิบัติราชการในพื้นที่จังหวัดชายแดนภาคใต้ ณ ค่ายสิรินธร อ.ยะรัง จ.ปัตตานี เพื่อรับทราบสถานการณ์ในพื้นที่ จชต.ในห้วงที่ผ่านมา ตลอดจนติดตามความคืบหน้าในการแก้ไขปัญหายาเสพติด ตามนโยบายของ มทภ.4/ผอ.กอ.รมน.ภาค 4 สน.โดยเน้นย้ําการปฎิบัติภารกิจของกําลังพลให้มีความระมัดระวัง ไม่ตกอยู่ในความประมาท นอกจากนี้ยังได้รับทราบและให้แนวทางการดําเนินงานของศูนย์บูรณาการระบบกล้องโทรทัศน์วงจรปิด (CCTV) ในการแก้ไขปัญหา เพื่อให้เป็นเครื่องมือในการช่วยให้การปฎิบัติภารกิจในการรักษาความปลอดภัยในชีวิตและทรัพย์สินของประชาชน เป็นไปอย่างมีประสิทธิภาพต่อไป
รัฐบาลไทย-ข่าวทำเนียบรัฐบาล-ทส.ร่วมกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันอังคารที่ 14 สิงหาคม 2561
ทส.ร่วมกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี ถวายพระราชกุศล และถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถในพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่
ทส.ร่วมกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9
เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
กระทรวงทรัพยากรธรรมชาติและสิ่งแวดล้อม ร่วมน้อมรําลึกในพระมหากรุณาธิคุณ แสดงความจงรักภักดี ถวายพระราชกุศล และถวายพระพรชัยมงคล เนื่องในวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถในพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561
วันนี้ (12 สิงหาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม พร้อมด้วยผู้บริหาร ข้าราชการ พนักงาน และเจ้าหน้าที่ในสังกัด ร่วมกิจกรรมเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันเฉลิมพระชนมพรรษา 86 พรรษา 12 สิงหาคม 2561 ซึ่งจัดขึ้นโดยรัฐบาล โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธีฯ เพื่อเป็นการแสดงความจงรักภักดี และน้อมรําลึกในพระมหากรุณาธิคุณที่ทรงมีต่อพสกนิกรชาวไทย โดยในเวลา 07.00 น. ร่วมพิธีทําบุญตักบาตรพระสงฆ์และสามเณร จํานวน 243 รูป จากนั้นเวลา 09.00 น. ได้ร่วมพิธีลงนามถวายพระพรฯ ณ พระบรมมหาราชวังหลังจากนั้น ในเวลา 17.00 น. ร่วมพิธีเดินริ้วขบวนอัญเชิญเครื่องราชสักการะ และเวลา 18.00 น. ร่วมพิธีถวายเครื่องราชสักการะ และจุดเทียนถวายพระพรชัยมงคล ณ บริเวณท้องสนามหลวง หลังจากนั้น ในเวลา 17.00 น. ร่วมพิธีเดินริ้วขบวนอัญเชิญเครื่องราชสักการะ และเวลา 18.00 น. ร่วมพิธีถวายเครื่องราชสักการะ และจุดเทียนถวายพระพรชัยมงคล ณ บริเวณท้องสนามหลวง